Nr. 8697/MV/23.05.2022

**RAPORT**

**privind rezultatul controalelor efectuate pentru verificarea starii de salubrizare a localitatilor, cursurilor de apa, lacurilor de acumulare, baltilor si malurilor acestora si a cailor de comunicatie**

Administratia Bazinala de Apa Buzau - Ialomita urmareste si actioneaza in scopul protectiei resurselor de apa împotriva oricarei forme de poluare precum si pentru pastrarea curata a malurilor, albiilor cursurilor de apa şi a cuvetelor lacurilor de acumulare.

Pentru protejarea resurselor de apa, un rol important îl au şi autoritatile publice locale care sunt direct responsabile de desfiintarea depozitelor de deşeuri punctiforme, ilegale si neorganizate ce se afla pe malurile ori în albiile cursurilor de apa si de mentinerea permanenta a starii de salubritate a zonelor respective.

Aceste aspecte sunt reglementate prin Legea Apelor nr. 107/1996 cu modificarile si completarile ulterioare si prin O.G. nr. 21/2002, art. 8, lit. k, aprobata si modificata de Legea nr. 515/2002 privind gospodărirea localităţilor urbane şi rurale.

Actiunea de verificare la teren a starii de salubritate a localitatilor, cursurilor de apa, a barajelor, podurilor si cailor de comunicatii de pe raza judetului Buzau s-a realizat in perioada lunilor **aprilie si mai** de catre comisia mixta numita prin Ordinul Prefectului Judetul Buzau nr. 238/21.04.2022, alcatuita din reprezentanti ai Sistemului de Gospodarire a Apelor Buzau, Sistemului de Gospodarire a Apelor Vrancea, cat si reprezentanti ai Institutiei Prefectului Judetul Buzau, Garzii Nationale de Mediu - Comisariatul Judetean Buzau, Garzii Forestiere Judetene Buzau si Inspectoratului pentru Situatii de Urgenta “Neron Lupascu” al Judetului Buzau.

In prezenta autoritatilor publice locale au fost verificate prin sondaj **16 Unitati Administrativ-Teritoriale** de pe raza judetului Buzau (Nehoiu, Patarlagele, Rusetu, Luciu, Posta Calnau, Racoviteni, Parscov, Cozieni, Cernatesti, Sapoca, Tisau, Vernesti, Sageata, Vadu Pasii, Cislau, Calvini), respectiv **7 cursuri de apa** aferente spatiului hidografic aflat in administrare: Buzau, Calmatui, Slanic, Câlnau, Balaneasa, Bâsca Chiojdului, Niscov.

Activitatea de control se va continua pana la data de 31 mai 2022, urmand a fi realizate verificari pe raza a 6 UAT-uri, conform planificarii.

Actiunile efectuate la teren au avut ca scop verificarea in principal a cursurilor de apa pe care s-au produs inundatii in anii anteriori datorita blocajelor din albie si au vizat urmatoarele aspecte:

- Depozitarea materialelor de orice fel in albii sau pe malurile cursurilor de apa sau in zonele de protectie ale acestora ;

- Modul in care au fost salubrizate formatiunile torentiale din zonele locuite;

- Modul in care au fost intretinute santurile si rigolele stradale de scurgere a apelor in localitati;

- Existenta materialelor de orice fel in albii, pe malurile cursurilor de apa sau in zonele de protectie a acestora, cat si in zona podurilor si podetelor;

- Verificarea capacitatii de tranzit a podurilor si a puntilor pietonale aferente fiecarei localitati;

- Existenta serviciului de salubritate sau a contractelor cu firme specializate care asigura acest serviciu.

In urma verificarilor, pe raza administrativ-teritoriala a Administratiei Bazinale de Apa Buzau-Ialomita, s-au constatat urmatoarele:

- nu au fost identificate depozite semnificative de deseuri si material lemnos pe malurile şi in albiile cursurilor de apă, precum şi in zona podurilor şi punţilor pietonale, constatindu-se ca acestea aveau libera secţiunea de tranzitare a apei. Excepţie fac urmatoarele:

**-U.A.T Patarlagele** s-au identificat, in zona fostei rampe de deseuri, 1 depozit de deseuri menajere, resturi vegetale, materiale rezultate din demolari, gunoi grajd si deseuri inerte in suprafata de cca.10 mp si o cantitate de cca.5 mc.

**-U.A.T. Posta-Câlnău** s-au identificatdepozite de deseuri materiale de constructii, deseuri menajere, plastic, gunoi de grajd si deseuri inerte pe o suprafata cumulata de aproximativ 62 mp cu o cantitate de circa 15 mc.

**-U.A.T Nehoiu** s-auidentificat depozite punctiforme de gunoi de grajd si deseuri vegetale pe cca 2-3 km lungime in punctul Valea Nehoiului pe o suprafata cumulata de cca. 100 mp si o cantitate de cca.20 mc.

***Masuri dispuse:***

- salubrizarea zonelor in care au fost depistate depozitarile ilegale de deseuri;

- instiintarea in scris la A.B.A Buzau - Ialomita si GNM-CJ Buzau cu privire la modul de realizare a masurilor;

- decolmatarea santurilor si rigolelor de scurgere a apelor pluviale;

- atentionarea locuitorilor precum si a agentilor economici de pe raza localitatilor verificate cu privire la interzicerea depozitarii deseurilor de orice fel si a materialului lemnos pe malurile si in albiile cursurilor de apa de pe raza comunelor, precum si in alte locuri nepermise;

- montarea placutelor de avertizare in punctele vulnerabile depozitarilor de deseuri de orice fel;

- monitorizarea in permanenta a starii de salubritate a cursurilor de apa, a sectiunilor de scurgere a podurilor si a cailor de comunicatie.

In urma ***actiunilor comune*** ***de verificare*** a starii de salubritate a localitatilor, cursurilor de apa, podurilor si cailor de comunicatii, **nu au fost aplicate sanctiuni**.

In perioada **februarie-aprilie, reprezentantii ABA Buzau-Ialomita au realizat 4 controale in urma unor sesizari,** la U.A.T.-uride pe raza judetului Buzau, controale care nu au fost incluse in actiunea coordonata de Prefectura Buzau si in urma carora a fost aplicata **1 amenda in valoare de 75000 lei (UAT Posta Calnau)**.

In zonele in care s-au constatat abandonari sau depozite neorganizate de deseuri s-au trasat masuri cu termen de salubrizare a terenurilor.

Fata de anii precedenti, actiunile de verificare si control intreprinse au evidentiat o îmbunatatire a starii de salubritate a albiilor cursurilor de apa si a localitatilor si o mai buna constientizare din partea autoritatilor publice locale asupra conformarii cu cerinţele de mediu în desfăşurarea oricăror activităţi cu impact asupra mediului.

In paralel cu actiunea coordonata de Institutia Prefectului, s-a desfasurat in perioada 4 aprilie - 4 mai 2022, sub coordonarea Ministerului Mediului, Apelor si Padurilor si A.N. “Apele Romane”, campania de ecologizare ***“Curatam Romania!”*** prin care s-a dorit schimbarea comportamentului populatiei prin responsabilizarea individuala in ceea ce priveste protectia mediului.

In cadrul acestei actiuni **s-au desfasurat 8 controale** la UAT-uri (Sahateni, Magura, Calvini, Cislau, Sageata, Vadu Pasii, Zarnesti, Posta Calnau) precum si **o actiune de ecologizare cu forte proprii** la UAT Parscov. In urma acestei actiuni de ecologizare a fost colectata o cantitate totala de 438 kg deseuri ( deseuri ambalaj PET- 250 kg, deseuri din sticla- 125 kg, deseuri ambalaj aluminiu – 45 kg, deseu rezidual-18 kg). Deseurile colectate au fost predate catre operatorul de salubritate din comuna Parscov.

In acest context, Administratia Bazinala de Apa Buzau-Ialomita va urmari in permanenta starea de salubritate a cursurilor de apa, a malurilor, podurilor si podetelor si va fi pregatita sa emita acte de reglementare din punct de vedere al gospodaririi apelor pentru orice investitie nou propusa a fi promovata.

DIRECTOR,

Ing. Adriana PETCU

Sef Birou Inspectia Bazinala a Apelor,

ing. Marilena VELEA